**กิตติกรรมประกาศ**

 การวิจัยเล่มนี้สำเร็จลุล่วงได้ดีเพราะได้รับทุนอุดหนุนจากสถาบันวิจัยและพัฒนา มหาวิทยาลัยราชภัฏมหาสารคาม แลความเมตตากรุณาเป็นอย่างสูงจากท่าน อาจารย์ธนวรรณพร ศรีเมือง อาจารย์สาขาวิชาวิทยาศาสตร์การกีฬา คณะครุศาสตร์ มหาวิทยาลัยราชภัฏมหาสารคาม ที่กรุณาให้ข้อคิดเห็น ให้คำปรึกษาอีกทั้งเสนอแนะตลอดจนการปรับปรุงแก้ไขข้อบกพร่องต่าง ๆ ในรายงานการวิจัยเล่มนี้ตลอดมามีความสมบูรณ์มากขึ้น รู้สึกภาคภูมิใจและซาบซึ้งที่ได้รับการดูแลจากท่าน จึงใคร่ขอกราบขอบพระคุณเป็นอย่างสูงมา ณ โอกาสนี้ พร้อมทั้งนักศึกษาสาขาวิชาพลศึกษาและการจัดการกีฬา คณะครุศาสตร์ มหาวิทยาลัยราชภัฏมหาสารคาม ที่ได้ให้ความอนุเคราะห์ในการเก็บรวบรวมข้อมูลในการวิจัยเป็นอย่างดี ผู้วิจัยรู้สึกซาบซึ้งในความกรุณาดังกล่าว และขอกราบขอบพระคุณเป็นอย่างสูงมา ณ โอกาสนี้ ประโยชน์และคุณค่าอันพึงประสงค์จากการศึกษาวิจัยฉบับนี้ ผู้วิจัยขอมอบเป็นเครื่องบูชาพระคุณบิดา มารดา ตลอดจนอาจารย์ทุกท่านที่ได้มีส่วนร่วมเกื้อกูลสร้างพื้นฐานทางการศึกษาให้แก่ข้าพเจ้าตลอดมา

ธีรพงศ์ สิทธิไกรพงษ์

2559